கேள்வி: கோபால்ட்(II) சல்பேட்டு - தயாரிப்பு என்பது என்ன?
பதில்: உலோக கோபால்ட், இதன் ஆக்சைடு, ஐதராக்சைடு அல்லது கார்பனேட்டு ஆகியவற்றை நீரிய கந்தக அமிலத்துடன் சேர்த்து வினைபுரியச் செய்து தயாரிக்கலாம்: : Co + H2SO4 + 7 H2O -> CoSO4(H2O)7 + H2 : CoO + H2SO4 + 6 H2O -> CoSO4(H2O)7 அறை வெப்பநிலை 70 சதவீதத்திற்கும் அதிகமான ஈரப்பதத்தில் மட்டுமே ஏழுநீறேற்று நிலையாக இருக்கும். இல்லையெனில் அது அறுநீரேற்றாக மாறுகிறது. அறுநீரேற்று ஒற்றைநீரேற்றாகவும் நீரற்றதாகவும் முறையே 100 மற்றும் 250 °செல்சியசு வெப்பநிலையில் உருவாகிறது. : CoSO4(H2O)7 -> CoSO4(H2O)6 + H2O : CoSO4(H2O)6 -> CoSO4(H2O) + 5 H2O : CoSO4(H2O) -> CoSO4 + H2O அறுநீரேற்று என்பது சல்பேட்டு எதிர்மின் அயனிகளுடன் தொடர்புடைய எண்முகி [Co(H2O)6]2+ அயனிகளைக் கொண்ட ஒரு உலோக நீரிய அணைவுச்சேர்மமாகும். (அட்டவணையில் உள்ள படத்தைப் பார்க்கவும்). ஒற்றைநூரேற்று ஏழுநீரேற்று எக்சு-கதிர் படிகவியலால் வகைப்படுத்தப்பட்டுள்ளது. இது [Co(H2O)6]2+ எண்முகி மற்றும் படிகமயமாக்கல் நீர் ஆகியவற்றைக் கொண்டுள்ளது. நீரேற்றப்பட்ட கோபால்ட்(II) சல்பேட்டு நிறமிகளைத் தயாரிப்பதிலும், பிற கோபால்ட் உப்புகள் தயாரிப்பதிலும் பயன்படுத்தப்படுகிறது. கோபால்ட் நிறமி பீங்கான்கள் மற்றும் கண்ணாடிகளில் பயன்படுத்தப்படுகிறது. கோபால்ட்(II) சல்பேட்டு சேமிப்பு மின்கலன்கள் மற்றும் மின்முலாம் பூசுதல் குளியல், புலப்படாத மைகள் மற்றும் மண் மற்றும் விலங்கு தீவனங்களில் ஒரு சேர்க்கைப் பொருளாகப் பயன்படுத்தப்படுகிறது. இந்த நோக்கங்களுக்காக, கோபால்ட் ஆக்சைடை கந்தக அமிலத்துடன் சேர்த்து சூடுபடுத்துவதன் மூலம் கோபால்ட் சல்பேட்டு தயாரிக்கப்படுகிறது. வணிக ரீதியாக பொதுவாகக் கிடைப்பதால், ஏழுநீரேற்று ஒருங்கிணைப்பு வேதியியலில் கோபால்ட்டின் வழக்கமான மூலமாகப் பயனாகிறது.
கேள்வி: கோபால்ட்(II) சல்பேட்டு - இயற்கைத் தோற்றம் பற்றி நீங்கள் என்ன அறிந்துள்ளீர்கள்?
பதில்: அரிதாக, கோபால்ட்(II) சல்பேட்டு சில படிக நீரேற்றுத் தாதுக்களின் வடிவத்தில் காணப்படுகிறது. முதன்மை Co தாதுக்கள் (சுகட்டுருடைட்டு அல்லது கோபால்டைட்டு போன்றவை) கொண்ட ஆக்சிசனேற்ற மண்டலங்களில் தோன்றுகிறது. பைபியரைட்டு (ஏழுநீரேற்று), மூர்ரவுசைட்டு (Co,Ni,Mn)SO4.6H2O, அப்லோவைட்டு (Co,Mn,Ni)SO4.4H2O மற்றும் கோபால்ட்கீசரைட்டு (ஒற்றைநீரேற்று).என்பவை இந்த கனிமங்களாகும்.
கேள்வி: கோபால்ட்(II) சல்பேட்டு - உடல்நல விளைவுகள் பற்றி நீங்கள் என்ன அறிந்துள்ளீர்கள்?
பதில்: பாலூட்டி கோபால்ட் ஓர் அத்தியாவசிய கனிமமாகும். ஆனால் ஒரு நாளைக்கு சில மைக்ரோகிராம்களுக்கு மேல் இருந்தால் தீங்கு விளைவிக்கும். கோபால்ட் சேர்மங்களால் அரிதாகவே நச்சுத்தன்மை ஏற்பட்டாலும், அவற்றின் நாள்பட்ட உட்கொள்ளல் ஆபத்தான அளவை விட மிகக் குறைந்த அளவுகளில் கடுமையான உடல்நலப் பிரச்சினைகளை ஏற்படுத்துகிறது. 1965 ஆம் ஆண்டில், கனடாவில் பீர் நுரையை நிலைப்படுத்த ஒரு கோபால்ட் சேர்மம் சேர்க்கப்பட்டது. நச்சுத்தன்மையால் தூண்டப்பட்ட இதயத்தசை நோயின் ஒரு விசித்திரமான வடிவத்திற்கு வழிவகுத்தது. இது பீர் குடிப்பவர்களின் இதயத்தசை நோய் என்று அறியப்பட்டது.[https://pubchem.ncbi.nlm.nih.gov/compound/Cobalt_sulfate#section=Human-Toxicity-Excerpts 11.1.5 The unusual type of myocardiopathy recognized in 1965 and 1966 in Quebec (Canada), Minneapolis (Minnesota), Leuven (Belgium), and Omaha (Nebraska) was associated with episodes of acute heart failure (e/g/, 50 deaths among 112 beer drinkers).] மேலும், கோபால்ட்(II) சல்பேட்டு புற்றுநோய் உண்டாக்குவதாக சந்தேகிக்கப்படுகிறது.